**Α,α,α** αρχίζει η παγωνιά!  
Πάει ο ήλιος έχει φύγει  
και το κρύο μας τυλίγει.  
**Α,α,α**αρχίζει η παγωνιά!

**Ε,ε,ε,**χειμώνα παγερέ!  
Ξύλα ανάβουν μες τα τζάκια  
και ζεσταίνουν τα σπιτάκια.  
**Ε,ε,ε,**χειμώνα παγερέ!

**Ι,ι,ι,** βοριάδες τσουχτεροί!  
Πόρτες παραθύρια κλείστε  
τους ανέμους έξω αφήστε.  
**Ι,ι,ι** βοριάδες τσουχτεροί!

**Ο,ο,ο,** ζεστά που θα ντυθώ!  
Έξω στην αυλή θα τρέξω  
και χιονόμπαλες θα παίξω  
**Ο,ο,ο,** ζεστά που θα ντυθώ!

**Ου, ου, ου,** το κρύο πάει παντού!  
Τα χεράκια ξυλιασμένα  
και τα πόδια παγωμένα  
**Ου, ου , ου,**το κρύο πάει παντού!